Vopnafjörður - Tillaga um byggingu á félagslegu húsnæði
Í bréfinu segir ennfremur að stefnt verði að því að byggja í fyrsta fasa 6 íbúðir sem eru hannaðar með þarfir tekjulágra íbúa í huga og komi að einhverju eða öllu leyti í staðinn fyrir óhentugra húsnæði sem er nú þegar í notkun í þeim tilgangi. Reynslan af verkefninu verði nýtt til að taka ákvörðun um enn frekari uppbyggingu á húsnæði fyrir aldraða, öryrkja eða aðra sem þurfa á sérhönnuðu húsnæði að halda.
Á heimasíðu Íbúðarlánasjóðs, www.ils.is er nánar um málið fjallað og gefur að lesa m.a.: Íbúðalánasjóður veitir stofnframlög ríkisins til kaupa eða bygginga á almennum íbúðum. Markmið með veitingu þeirra er að bæta húsnæðisöryggi efnaminni fjölskyldna og einstaklinga með því að auka aðgengi að öruggu og viðeigandi íbúðarhúsnæði til leigu.